Maitsekalt ja väljatöötatud nüansseerimisega kõlasid Arhangelski mõlemad koorikontserdid: «Mõtlen viimse päeva peale» ja «Õpeta, Issand». Meeleolukalt ja loomulikult laulis pr  Prohhorova oma soolo Tšaikovski laulus «Saagu mu palve». Eranditult ortodokssesse kavva ei sobinud Kahni «Ave Maria» raskepärane, kunstlik muusika lauljale, viiulile ja orelile. Kavas oli ka samale koosseisule mõeldud Gounod' tertsett, mille hoolikalt esitasid Niina Romanova, Alfred Papmehl ja Kasimir Schypris.